पीएमसीएच में हुआ महिला के गले के जटिल कैरोटिड बॉडी ट्यूमर का सफल ऑपरेशन
पीएमसीएचमें 43 साल की एक महिला के कैरोटिड बॉडी ट्यूमर का सफल ऑपरेशन हुआ। यह ट्यूमर गर्दन में खून की नली से सटा हुआ होता है। सबसे महत्वपूर्ण यह है कि यदि ऑपरेशन के वक्त नली में इंज्युरी हो गई तो ब्लीडिंग जेट मशीन की तरह होने लगती है। इसे रेयर सर्जरी माना जाता है। पीएमसीएच में ईएनटी विभाग के वरीय सर्जन डॉ. सतीश कुमार और उनकी टीम ने इस ऑपरेशन को सफलतापूर्वक अंजाम दिया है।
सीवान की शांति देवी की गर्दन में सूजन थी। जांच से पता चला कि महिला को कैरोटिड बॉडी ट्यूमर है। ऑपरेशन नहीं होने पर मरीज को भविष्य में लकवा की शिकायत हो सकती है। बीते 40 साल के कैरियर में डॉ. सतीश के मुताबिक यह उनका चौथा ऑपरेशन था।
गर्दनमें सूजन हो तो तुरंत डॉक्टर से जांच कराएं
डॉ.सतीश ने कहा कि गर्दन में यदि सूजन बाहर से दिखता है, तो छूने से उसमें धड़कन महसूस की जा सकती है। गर्दन में इस तरह के कुछ लक्षण दिखें, तो तुरंत जांच करानी चाहिए। डॉ.सतीश कुमार ने बताया कि बाहर में इस सर्जरी के लिए काफी पैसे खर्च करने पड़ते, पर पीएमसीएच में सब कुछ नि:शुल्क हो गया।
mag_Deva hin_Deva hin_Deva hin_Deva hin_Deva